
U    I M E    R E P U B L I K E     H R V A T S K E

R J E Š E N J E
	
	Trgovački sud u Rijeci, po stečajnom sucu Danieli Korlević, odlučujući o prijedlogu FINANCIJSKE AGENCIJE Regionalni centar Zagreb, Nagodbeno vijeće: ZG05, Zagreb, Albrechtova 42, za otvaranje stečajnog postupka nad imovinom dužnika pojedinca  RUDOLF IVKOVIĆ, vl. "APIRUDI-APSYRTIDES", Mali Lošinj, Kalvarija bb, kojeg zastupa opunomoćenik Edi Bradamante odvjetnik u Rijeci, dana 31. kolovoza 2017. godine

r i j e š i o    j e

	Obustavlja se prethodni postupak radi utvrđivanja uvjeta za otvaranje stečajnog postupka nad imovinom dužnika pojedinca RUDOLF IVKOVIĆ, vl. "APIRUDI – APSYRTIDES", Mali Lošinj, Kalvarija bb.

Obrazloženje

Financijska agencija, Regionalni centar Zagreb, Nagodbeno vijeće: ZG05 Zagreb podnijela je sudu 18. travnja 2013. godine prijedlog za otvaranje stečajnog postupka nad imovinom dužnika pojedinca RUDOLF IVKOVIĆ, vl. "APIRUDI-APSYRTIDES", Mali Lošinj, Kalvarija bb (dalje: dužnik pojedinac) temeljem čl.49. st.2. Zakona o financijskom poslovanju i predstečajnoj nagodbi (Narodne novine broj 108/1 i 144/12). 
Rješenjem posl. broj 15 St-529/13-17 od 19. veljače 2014. godine utvrđen je prekid postupka, a postupak će se nastaviti nakon pravomoćne odluke o prijedlogu za otvaranje postupka predstečajne nagodbe koju je podnio dužnik pojedinac.
Rješenjem od 24. kolovoza 2017. godine nastavljen je postupak u ovom pravnom predmetu.
Naime, uvidom u upisnik Stpn sud je utvrdio da je 27. siječnja 2017. godine pred ovim sudom sklopljena predstečajna nagodba između dužnika pojedinca i vjerovnika predstečajne nagodbe čije su tražbine utvrđene u predmetu posl. broj Stpn-26/16.
Uvidom u potvrdu Financijske agencije od 29. kolovoza 2017. godine sud je utvrdio da dužnik pojedinac u Očevidniku redoslijeda za plaćanje na dan 29. kolovoza 2017. godine nema evidentiranih nepodmirenih obveza.   
	Obzirom da je nakon podnošenja prijedloga za otvaranje stečajnog postupka utvrđeno da je dužnik pojedinac postao sposoban za plaćanje što dokazuje potvrda Financijske agencije od 29. kolovoza 2017. godine, valjalo je temeljem čl.53. st.9. Stečajnog zakona (Narodne novine broj 44/96, 29/99, 129/00, 123/03, 197/03, 187/04, 82/06, 116/10, 25/12 i 133/12) u vezi s čl.441. st.1. Stečajnog zakona (Narodne novine br. 71/15)  postupak obustaviti i riješiti kao u izreci rješenja.	 

U Rijeci, 31. kolovoza 2017. godine
   Sudac
                                                                                                 Daniela Korlević
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča, a o žalbi odlučuje Visoki trgovački sud Republike Hrvatske. 

 


DNA:
- predlagatelju FINA Regionalni centar Zagreb, Nagodbeno vijeće ZG05
- dužniku pojedincu po opun. Edi Bradamante
- e-Oglasna ploča sudova 
- FINA Rijeka 

Kalendar, 30.9.2017. godine 

U Rijeci, 31.8.2017. godine

Sudac
Daniela Korlević

